stanford-oval/wikipedia huggingface dataset:
מאקה-מאקה (כוכב לכת ננסי)

ערך זה עוסק בכוכב לכת ננסי. אם התכוונתם לאל במיתולוגיית אי הפסחא, ראו .
| --- | --- |
מאקה-מאקה כפי שצולם על ידי טלסקופ החלל האבל, 2006
מאקה-מאקה כפי שצולם על ידי טלסקופ החלל האבל, 2006
 כוכב האם
 כוכב אם:  השמש
 מידע כללי
 סוג:  כוכב לכת ננסי
 קטגוריה:  גוף טרנס-נפטוני
 מיקום:  חגורת קויפר
 תאריך גילוי:  31 במרץ 2005
 מגלה:  מייקל בראון צ'אד טרוחיו דייוויד רבינוביץ
 על שם:  מאקה-מאקה 
 מקום גילוי:  מצפה הכוכבים פאלומר 
 מאפיינים מסלוליים
 מרחק ממוצע מהשמש:  6,850,300,000 ק"מ (45.791 AU)
 אפואפסיד:  7,939,700,000 ק"מ (53.074 AU)
 פריאפסיד:  5,760,800,000 ק"מ (38.509 AU)
 ציר חצי-ראשי:  45.56 יחידה אסטרונומית
 אקסצנטריות:  0.159
 זמן הקפה:  309.88 שנים   113,183 ימים
 מהירות מסלולית
  ‑ ממוצעת:  4.419 ק"מ/שנייה
 נטיית מסלול:  28.96°
 מספר ירחים:  1
 מאפיינים פיזיים
 רדיוס קו משווה:  717±15 קילומטר
 ממדים:  1,502 (אורך), 1,430 (רוחב), 1,430 (עומק) ק"מ
 שטח פנים:  7,000,000 קמ"ר
 מסה:  ‎4×1021‎ ק"ג
 צפיפות ממוצעת:  2 גרם/סמ"ק
 תאוצת הכובד בקו המשווה:  0.5 מטר/שנייה2
 זמן סיבוב עצמי:  22.48±6.74 שעה
 אלבדו:  0.8 ± 0.2
 בהירות נראית:  16.7
 בהירות מוחלטת:  −0.2 
 מהירות מילוט:  0.84 ק"מ/שנייה
 טמפרטורה מינימלית:  30 K
 טמפרטורה מקסימלית:  35 K
 
136472 מאקֶה-מאקֶה (שם מלא: 136472 מאקה-מאקה; באנגלית: 136472 Makemake; סמל: ) הוא כוכב לכת ננסי השלישי בגודלו במערכת השמש והוא מוגדר כגוף טרנס-נפטוני באזור חגורת קויפר. שטח פניו של מאקה-מאקה כ־40% משטח פני פלוטו, מרחקו הממוצע מהשמש כ-46.8 יחידות אסטרונומיות ובהירות נראיתו הנראית 16.7. הוא נקרא על שמו של האל מאקה-מאקה - בורא העולם על פי המיתולוגיה של ילידי אי הפסחא, משום שהכוכב התגלה בסמוך לחג הפסחא.
למאקה-מאקה יש ירח אחד שהתגלה בתצפיות של טלסקופ החלל האבל באפריל 2015, שתוצאותיהן הוכרזו שנה לאחר מכן באפריל 2016. קוטר הירח נאמד בכ-160 ק"מ. מדידות מדויקות יותר של הירח יאפשרו למדוד בצורה מדויקת את הצפיפות של מאקה-מאקה.
היסטוריה

מאקה-מאקה התגלה ב־31 במרץ 2005 על ידי מייקל בראון, צ'אד טרוחיו ודייוויד רבינוביץ. עם גילויו הוא קיבל את הסימון 2005 FY9, בשלב מאוחר יותר קיבל את המספר האסטרונומי 136472, וב־11 ביוני 2008 הוא קיבל את שמו הנוכחי בהחלטת איגוד האסטרונומיה הבינלאומי ונכנס לרשימת המועמדים לקבלת סיווג של ככוכב לכת ננסי (פלוטואיד).
בחודש יולי 2008 הוחלט לבסוף שהוא אכן עומד בקריטריונים והוא קיבל מעמד של כוכב לכת ננסי.
הערות שוליים

↑  JPL/NASA (2015-04-22). "What is a Dwarf Planet?". Jet Propulsion Laboratory. נבדק ב-2022-01-19.
↑  Mike Brown's Planets
↑  Hubble Discovers Moon Orbiting the Dwarf Planet Makemake, אתר נאס"א, 26 באפריל 2016
↑  DISCOVERY OF A MAKEMAKEAN MOON, פרקר, בואי, גרנדי, נול, מתאריך 25 באפריל 2016
↑  אבי בליזובסקי, ‏כוכב לכת ננסי (ופלוטואיד) חדש: מאקה-מאקה, באתר "הידען", 16 ביולי 2008
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
לונדע

| --- | --- |

 מידע כללי
 סוג:  מוזיאון ילדים
 כתובת:  דוד הראובני 25, באר-שבע
 מיקום:  באר שבע 
 מדינה:  ישראל 
 מייסדים:  ג'ק, ג'וזף ומורטון מנדל
 הקמה ובנייה
 תקופת הבנייה:  ?–2015
 תאריך פתיחה רשמי:  2015 
 קואורדינטות:  31°15′47″N 34°45′49″E﻿ / ﻿31.263188888889°N 34.763530555556°E﻿ / 31.263188888889; 34.763530555556
 lunada.co.il
  מפת מיקום  מפה דינמית   (למפת באר שבע מוגדלת) לונדע(למפת באר שבע רגילה) לונדע(למפת צפון הנגב רגילה) לונדע(למפת צפון הנגב מוגדלת) לונדע  he לונדעhe לונדעמפת  __ באר שבע (in English: Beersheba) [‌צפון הנגב‌]מצפון, ממזרח ומערב: __ מועצה אזורית בני שמעון (in English: Bnei Shimon Regional Council) ממזרח: __ עומר (יישוב) (in English: Omer, Israel), __ תל שבע (in English: Tel Sheva) מדרום: __ שגב שלום (in English: Shaqib al-Salam), __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0;
 
לונדע הוא מוזיאון ילדים בשכונת נחל עשן שבבאר שבע, סמוך לבית הספר התיכון "טוביהו", במבנה גדול בו שכן בעבר סניף של "חווידע". המוזיאון נבנה בשנת 2015 ונקרא על שם ג'ק, ג'וזף ומורטון מנדל. מטרתו לעודד בילוי משפחתי רב-גילאי על ידי למידה באמצעות משחק.
המוזיאון מיועד לילדים מגיל שנה וחצי עד גיל שתים עשרה, והוריהם. זהו המוזיאון הראשון בארץ, בו המתחמים הם רב-גילאיים ותוכננו במטרה לספק עניין משותף למשפחות שלמות יחד, על מנעד הגילאים הרחב של ילדיהן. המוזיאון עוסק בנושאים מחיי היומיום וכולל מתחמי למידה כגון מתחמים העובדים על מוטוריקה גסה, מתחמי רגשות, מתחמי אומנות וכו'. המוזיאון מתאפיין בכך שהכניסה אליו היא ללא נעליים, על מנת להשרות רוגע ותחושה ביתית על המבקרים בו. מפתיחת המקום ועד נובמבר 2019 הלונדע נוהל על ידי אלעד אזולאי, לשעבר מנהל מרכז מצוינות במנהיגות ומעורבות חברתית בבאר-שבע, וכמנהל החינוכי של עמותת "ידידים" לקידום נוער בסיכון. לאחר מכן, ניהול המוזיאון הועבר לידי אורטל מיכאל-חדד שמשמשת כמנהלת עד היום.
למרגלות ה"לונדע" נמצא פארק הילדים המשתרע על 54 דונם.
בכניסה למוזיאון נמצא פסל ארוך המורכב מגלילים הקצרים בעוביים ומסודרים לפי צבעי הקשת.
היסטוריית המבנה

המוזיאון נקרא על שם האחים ג'ק, ג'וזף ומורטון מנדל אשר תרמו לעיריית באר שבע תרומה על סך חמישה מיליון דולר, לצורך הקמת המוזיאון. את המרכז ותכניו יזמה, יצרה ופיתחה חברת "Playpus" בראשותן של תמר הדר ואפרת אדיב, ועיצובו ותכנון המתקנים בו, נעשה על ידי יעַל טבת ורואי רוט, מחברת "רוט-טבת Experience Design".
דבריו של מורטון ל. מנדל, יו"ר ונשיא קרן מנדל:
"... אנו מברכים את ההזדמנות לתמוך בעיר באר שבע בהקמת מוזיאון ייחודי לילדים אשר יתרום להעשרת המשפחות בעיר. קרן מנדל פועלת לחיזוק מדינת ישראל בתחומים שונים לרבות חינוך, חברה יזמות ותרבות, ורואה בתרומה זו המשך תמיכה בחינוך, באמצעות למידה ויצירה."
בחנוכת המוזיאון וביקורו של נשיא המדינה ראובן ריבלין, נאמר:
"אסור לנו, להפקיר את הזירה התרבותית ולהותיר אותה רק בתל אביב חיפה וירושלים. אסור שהנגב יישאר מאחור. לאורך השנים, רבות מההחלטות שקבלה מדינת ישראל בנוגע לבאר שבע ולמרחב הנגב, נותרו החלטות 'על הנייר'. בבחינת 'מס שפתים'. הגיע הזמן לעשות השקעה בנגב, היא משימה מאתגרת. המבחן איננו בהבטחה אלא בישום. עלינו להפך את הנגב לחלק מישראל אמתית. מישראל של מרכז הארץ ישראל שהיא קרובה אל העין, וגם קרובה אל הלב. אסור שהמרחק הפיזי ישפיע על שוויון ההזדמנויות של חלק נכבד מהחברה הישראלית, שקבע את מקום מושבו בנגב."
במוזיאון ישנן 3 קומות, על שטח כולל של 4,000 מ"ר המעוצב בצבעוניות שמזמינה את הילדים להתנסות בפעילויות השונות. בקומות נמצאים שמונה מתחמים שונים המחולקים לפי נושאים ויותר מ-50 פעילויות.
בקומה האמצעית (קומת הכניסה) > רואים עולם

מתחם שבו הילד לומד להתמצא בכדור הארץ ובחלל. התחנה כוללת מבוך, מגדל פיקוח, הכרת חיות העולם, הכרת מערכת השמש וכח המשיכה. המתחם כולל פעילויות והדגמות כגון גלובוס שעליו יש להצמיד מגנטי בעלי חיים בהתאם למקום בו חי בעל החיים. קיר טיפוס המציג שמות של הרים ברחבי העולם וגובהם. קיר עם מפת העולם עם שמות מדינות וסימני ההיכר שלהן, מבוך בנושא החלל ובו סממנים זוהרים בצורות המאפיינות אסוציאות הקשורות לחלל, למשל, חייזרים, חלליות וכוכבים. בנוסף, המתחם מציג מידע על כוכבים שונים ברחבי הגלקסיה ומסכי טלוויזיות המציגים סרטוני בריינפופ בנושא החלל.
בקומה האמצעית (קומת הכניסה) > מתחמי "זזים"

מתחם העוסק בפעילות אקטיבית בצורה מיוחדת, ומטרתו לפתח מוטוריקה גסה. לדוגמה, פעילות הכוללת חדר חושך שעוברות בו קרני לייזרים כשהמשימה היא לעבור דרכן מבלי "להיפגע מהן" ומשחק קליעה למטרה עם תותחי כדורים ענקיים 
שניתן לשאוב באמצעות שואבי ענק או לזרוק למטרות המצוירות. בנוסף, קיים מתחם זזים קטנים לפעוטות, ובו פעילויות המתאימות לגיל הרך, כגון קרוסלות וקיר מגנטי, מסלולי ריצה וקלידים ענקיים שמופעלים על ידי הליכה עליהם.
הקומה העליונה > מתחם אמנות ומוזיקה

בו הילד לומד אמנות ממוחשבת, צלילים מיוחדים, קיר אורות וצביעת פורטרטים. המתחם כולל קיר מיוחד, שניתן לצבוע עליו תמונות של ציורים מפורסמים בשחור ולבן, המשמשים כדפי צביעה ענקיים שניתן לצבוע על פי רצון באמצעות גירים וספוג מחיקה המחובר גם הוא לקיר. פעילות נוספת כוללת לוח שחור
בעל פתחים עגולים ומקלות סיליקון צבעוניים. כאשר מכניסים מקל צבעוני לאחד החורים נדלק אור הגורם למקל הצבעוני להאיר בצבע שלו וכך ניתן לשחק עם הצבעים המאירים וליצור דוגמאות וציורים שלמים. בנוסף, המתחם מכיל קיר גדול ועליו תמונות של כלי נגינה שונים, כאשר המשימה היא ללחוץ על הכפתורים וכך ליצור צלילים ושירים בהתאם לדפי התווים 
המונחים לצד הקיר.
הקומה העליונה > מתחם שפות

במתחם ישנה עמדת שידור, הקראה וצילום התהליך שבו הילד קורא קטעים ממגילת העצמאות, משולבת מילים בשפות שונות ומשחקי ארץ עיר ובהם תמונות של דברים שונים כגון חיות, בתים, מכוניות וחפצים ומתחתיהן כיתוב בשפה כלשהי :עברית, רוסית, אנגלית, ערבית, אמהרית ועוד.
הקומה העליונה > מתחם רגשות וביטוי עצמי

במתחם מוצג באמצעים ויזואליים טווח הרגשות, באופן המסייע לילד להתמודד, להכיל ולהביע את עצמו אל מול הסביבה. במתחם נמצאות פעילויות הכוללות חדר ישיבה מיוחד ובו מסכים של סיטואציות שונות בטבע עליהם אמור להביע הילד את הרגשתו, מצלמות רגשות, המצלמות הבעות פנים של אנשים החווים רגש מסוים, וכדומה.
הקומה העליונה > מתחם משאבים

במתחם זה הילד לומד איך לנהל משאבי זמן, כסף ותזונה, בהיבטים האישיים, החברתיים והמשפחתיים: איך לנהל תקציב, איך בונים לוח זמנים וכו'. הפעילויות המוצגות במתחם כוללות משחקים שמלמדים כיצד לקנות נכון, כיצד לחסוך כסף, כיצד לנהל כסף וזמן, כיצד להרוויח כסף וכו'.
בקומה התחתונה (הנמצאת מתחת לקומת הכניסה) > מתחם תיאטרון

במתחם ישנה במה עם תאורה מתחלפת ושלל תלבושות, עמדת צילום התהליך של משחק הילד, בימוי והפקה של סצנות משחק שונות. המשתתפים יכולים לבחור תלבושות תפאורה וסיפור ולשחק כל דבר העולה בדעתם. ניתן לשחק קטע מתוך סדרות בערוץ "לוגי".הקטעים מוצגים על גבי מוניטור וברגע שמתחילים את ההצגה הקטע מצולם וניתן לראות אותו בסיום המשחק.
בנוסף, קיימים שני מתחמי חוץ הכוללים משחק סולמות ונחשים תלת־ממדי.
המתחם כולל אזורי התארגנות ומזנון. לכל אורך המוזיאון בכל המתחמים והקומות והאזורים מפוזרים על גבי הקירות "בועות הידעת" עם עובדות מעניינות שונות על מבנה המוזיאון ועובדות הקשורות למתחם בו נמצאים.
הערות שוליים

↑  לונדע: נחנך מוזיאון הילדים בבאר שבע, אתר "באר שבע סיטי, 25 במרץ 2015
מתקן התאמת בעלי חיים במתחם רואים עולם
מסלולי ריצה במתחם "זזים קטנים"
קיר צביעה במתחם האומנות והמוזיקה
מתקן במתחם משאבים
הבמה במתחם התיאטרון
מגדל פנינת המזרח

| --- | --- |
מגדל פנינת המזרח
מגדל פנינת המזרח
 מידע כללי
 סוג:  גורד שחקים, מגדל טלוויזיה, מגדל תצפית, אטרקציה תיירותית 
 שימוש:  מגדל תקשורת ותצפית, בית מלון, מסעדה
 כתובת:  שאנגחאי
 מיקום:  שאנגחאי 
 מדינה:  הרפובליקה העממית של סין  סין
 הקמה ובנייה
 תקופת הבנייה:  1990–1994 (כ־4 שנים)
 תאריך פתיחה רשמי:  1998 
 חומרי בנייה:  פלדה, בטון 
 עלות:  830,000,000 רנמינבי 
 אדריכל:  חברת עיצוב אדריכלי מודרני לשנחאי
 מידות
 גובה:  468 מטר
 גובה מעל פני הים:  29 מ' 
 קומות:  153 
 קואורדינטות:  31°14′31″N 121°29′42″E﻿ / ﻿31.24194°N 121.49500°E﻿ / 31.24194; 121.49500
  (למפת שאנגחאי מוגדלת) מגדל פנינת המזרח(למפת שאנגחאי רגילה) מגדל פנינת המזרח
 
מגדל פנינת המזרח (בסינית: 东方明珠塔, דוֹנְגְ פָאנְג מִינְגְ ג'וּ טָה), הוא מגדל תקשורת בשאנגחאי, סין.
מגדל פנינת המזרח נמצא על גדת נהר הואנגפו (אנ'), באזור העסקים לו ג'יה דזוואי (אנ'), ברובע פוּדוֹנג. על גדת הנהר הנגדית נמצא אזור הבונד, עובדה ההופכת את המגדל לציון דרך בולט באזור.
המגדל תוכנן על ידי חברת עיצוב אדריכלי מודרני לשאנגחאי. בנייתו החלה בשנת 1990, והושלמה ב-1994.
המגדל מתנשא לגובה 468 מטר ומעת שהושלמה בנייתו ועד לשנת 2007 היה הגבוה ביותר בסין. בשנת 2007 הושלמה בניית מגדל המרכז הפיננסי העולמי בשאנגחאי שלקח ממנו את תואר המבנה הגבוה בסין. בשנת 2010 נחנך מגדל קנטון בעיר גואנגג'ואו, המתנשא לגובה 600 מטר, והוא הבניין הגבוה ביותר בסין נכון ל-2013.
במגדל ישנן מרפסות תצפית בכל כדור, ובכדור שבגובה 267 מטר יש גם מסעדה מסתובבת. כמו כן, המגדל כולל מלון קטן בן 20 חדרים (Space Hotel).
מגדל פנינת המזרח שייך לפדרציה העולמית של מגדלים גבוהים.
בשנת 2007, התקיים במגדל קונצרט בסדרת לייב ארת'.
הערות שוליים

↑  Oriental Pearl Tower. World Federation of Great Towers
| --- | --- |
בקרת זהויות :  MusicBrainz: 02ba73d2-f251-458c-a670-e7d49dfcdb68 
ערך זה הוא קצרמרבנושא סין. אתם מוזמנים לתרום לוויקיפדיה ו.
מאק ת'ורנברי

ויליאם מקללן "מאק" ת'ורנברי (באנגלית: William McClellan "Mac" Thornberry; נולד ב-15 ביולי 1958) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס ה-13 של מדינת טקסס, ברציפות מאז 1995 ועד 2021. בתחומי המחוז כ-41 ממחוזות טקסס. מחוז קונגרס זה נחשב למחוז הקונגרס רפובליקני ביותר בארצות הברית לפי מסד הנתונים הפוליטי "מַפְתֵּחַ ההצבעות המפלגתי קוק" (Cook Partisan Voting Index).
ביוגרפיה

ת'ורנברי נולד בעיר קליירדון שבצפון טקסס. משפחתו של ת'ורנברי השתקעה בצפון טקסס כבר לפני מאות שנים, עם מעברו של אחד מסבי-סביו, יוצא צבא האיחוד, לאזור מחוז קליי. בבעלות משפחתו חווה חקלאית במחוז מאז 1881. לת'ורנברי תואר ראשון בהיסטוריה מאוניברסיטת טקסס טק שבלאבק. לאחר מכן השלים לימודי התואר שני במשפטים באוניברסיטת טקסס באוסטין. בראשית קריירתו הציבורית עבד עבור שני חברי קונגרס רפובליקנים מטקסס, טום לפלר ולארי קומסט, וכסגן עוזר מזכיר המדינה של ארצות הברית לענייני חקיקה בממשלו של הנשיא רונלד רייגן. לאחר שירותו בממשל רייגן חבר לאחיו בעבודתו החקלאית בחווה המשפחתית. ת'ורנברי התמחה בעריכת דין באמרילו.
בבחירות אמצע הכהונה ב-1994 ניצח את חבר הקונגרס הדמוקרטי ביל סרפליוס ונבחר לבית הנבחרים של ארצות הברית, כחלק מהמהפכה הרפובליקנית. ת'ורנברי זכה ב-79,416 קולות (כ-55 אחוזים מקולות הבוחרים) לעומת 44% שגרף סרפליוס. בבחירות לקונגרס שנתיים קודם לכן שאופיינו באחוז הצבעה גבוה יותר יחסית לזה שנרשם ב-1994, סרפליוס קיבל כמעט כפול מהקולות שגרף בהן בשנה זו. מחוז הקונגרס ה-13 של טקסס היה מאז ומתמיד יחסית שמרן, אך למעשה היה מעט פחו רפובליקני באיחוד מחוזות הבחירה של שנות ה-90 של המאה ה-20. מסיבה זו, ניצחונו של ת'ורנברי נחשב למהפך.
ת'ורנברי היה יושב ראש ועדת הכוחות המזוינים של בית הנבחרים בשנים 2015–2019, ובכך נעשה לטקסני הראשון הן מהמפלגה הרפובליקנית והן מהמפלגה הרפובליקנית למלא תפקיד זה. הוועדה מפקחת על הפנטגון, על כל הכוחות המזוינים של ארצות הברית ועל כל סוכנויות קהילת המודיעין האמריקאית, כולל על תקציבי הביטחון. עם זאת, הגעתו של ת'ורנברי אל הישיבה בראשות הוועדה קדם הפסד לבאק מקאון, נציג מחוז הקונגרס ה-26 של קליפורניה. בתקופת כהונתו של מקאון, ת'ורנברי היה סגן יושב ראש הוועדה עד שנבחר ליו"ר לקראת כינוס הקונגרס ה-114 של ארצות הברית. בתפקיד יושב הראש הוא הוביל רפורמה נרחבת במדיניות הרכש של מחלקת ההגנה, יוזמה שזכתה לתמיכה משני צדי המתרס של המפה הפוליטית.
ב-2010 מתח ביקורת על עסקת הנשק שרקם הנשיא ברק אובמה עם ממשלת רוסיה בשל העובדה שהיא מונעת שימוש בנשק גרעיני נגד מדיניות ללא נשק גרעיני, אם כי הוביל עמדות מעט פרגמטיות מאשר בעלי עמדה נציות בענייני ביטחון לאומי. בשנת 2007 לדוגמה, הוא היה חבר בוועדה דו-מפלגתית שגיבשה המלצות לניצחון במלחמת עיראק הן בגישות קטלניות ובגישות שאינן קטלניות, למשל סיוע בינלאומי ודיפלומטיה. ת'ורנברי תומך בהגבלות כהונה על חברי הקונגרס ואף הצביע בעקביות בעד כך, אם כי הודיע כי אין בכוונתו להגביל את עצמו מתקופות כהונה מרובות עד שתיקון לחוקת ארצות הברית יגביל באופן רשמי את תקופות הכהונה של כל חברי הקונגרס.
ב-30 בספטמבר 2019 הכריז ת'ורנברי כי לא יתמודד מחדש לבית הנבחרים בבחירות 2020. הוא הנציג השישי של טקסס בבית הנבחרים שהודיע על פרישתו עם כינוס הקונגרס ה-117 של ארצות הברית והרפובליקני ה-23 בכלל שעוזב את הקונגרס.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  פטריק סביטק, U.S. Rep. Mac Thornberry will not run for reelection, marking the sixth recent GOP retirement in Texas, באתר טקסס טריביון, 30 בספטמבר 2019 (באנגלית)
↑  ברידג'ט באומן ואנדרו קליבנגר, Mac Thornberry joins Republican ‘Texodus’ from House, באתר Roll Call‏, 30 בספטמבר 2019 (באנגלית)
↑  דיינה ווטסון, Mac Thornberry will not seek reelection. Here are five things to know, באתר טיימס רקורד ניוז, 30 בספטמבר 2019 (באנגלית)
↑  הודעה לעיתונות, Rep. Thornberry Selected House Armed Services Committee Chairman, באתר הרשמי של מאק ת'ורנברי, 18 בנובמבר 2014 (באנגלית)
↑  קונור או'בריאן, Top House Armed Services Republican Mac Thornberry won't seek reelection, באתר פוליטיקו, 30 בספטמבר 2019 (באנגלית)
↑  Thornberry of Texas is latest House Republican to retire, באתר AP‏, 30 בספטמבר 2019 (באנגלית)
| --- | --- |
בקרת זהויות :  US Congress: T000238
מגיהנום לגיהנום

| --- | --- |

 בימוי:  Dmitry Astrakhan 
 הופק בידי:  ארתור בראונר 
 תסריט:  ארתור בראונר, Oleg Danilov 
 שחקנים ראשיים:  Alla Kliouka Schaffer אניה קלינג Gennady Nazarov 
 מוזיקה:  Aleksandr Pantykin 
 צילום:  Yuri Vorontsov 
 מדינה:  רוסיה, בלארוס, גרמניה 
 חברת הפקה:  בלארוספילם
 הקרנת בכורה:  28 בספטמבר 2000 
 משך הקרנה:  90 דק' 
 שפת הסרט:  רוסית, גרמנית 
 סוגה:  סרט דרמה 
 דף הסרט ב־IMDb
 
מגיהנום לגיהנום (בבלארוסית: З пекла ў пекла) הוא סרט דרמה בלארוסי משנת 1997 על פוגרום קיילצה בבימויו של דמיטרי אסטרחן. הסרט נבחר כנציג בלארוס לסרט הזר הטוב ביותר בטקס פרסי האוסקר ה-69, אך לא התקבל כמועמד.
עלילה

בשנת 1941 כובשים הנאצים את העיר הפולנית קיילצה. הדמות הראשית, לפני שנשלחה למחנה ריכוז, מעניקה את בתה למשפחה פולנית שילדה מת לאחרונה. כאשר חלפה המלחמה, האסירה לשעבר חוזרת לעיר הולדתה ורוצה שבתה תחזור, אך הילדה גדלה בלי לדעת מי היו הוריה האמיתיים. סתירות פנימיות וחוויות רוחניות עמוקות מעמידות את הגיבורים במצב אכזרי של בחירה.
שחקנים ודמויות

ולריה ויילבה בתפקיד פלה
אניה קלינג בתפקיד הלנה גולדה
גנאדי סוויר בתפקיד הנריק גולדה
אלה קליוקה בתפקיד אנה סיקורסקה
גנאדי נזארוב בתפקיד אנדז'יי סיקורסקי
ולדימיר קבאלין בתפקיד בשנאק
הערות שוליים

↑  Robert C. Reimer; Carol J. Reimer (12 באפריל 2012). Historical Dictionary of Holocaust Cinema. Scarecrow Press. p. 192. ISBN 978-0-8108-7986-7. {{cite book}}:  (עזרה)
↑  Lawrence Baron (2005). Projecting the Holocaust Into the Present: The Changing Focus of Contemporary Holocaust Cinema. Rowman & Littlefield. p. 286. ISBN 978-0-7425-4333-1.
↑  Margaret Herrick Library, Academy of Motion Picture Arts and Sciences
↑  "39 Countries Hoping for Oscar Nominations". Academy of Motion Picture Arts and Sciences. 13 בנובמבר 1996. אורכב מ-המקור ב-9 בפברואר 1999. נבדק ב-5 באוקטובר 2015. {{cite web}}:  (עזרה)
מגדל צ'לסי

| --- | --- |

 מידע כללי
 סוג:  רב-קומות, גורד שחקים 
 מיקום:  דובאי 
 מדינה:  איחוד האמירויות הערביות 
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 אדריכל:  Atkins
 סגנון אדריכלי:  אדריכלות פוסט-מודרנית 
 מידות
 גובה:  250 מ' 
 קומות:  49 
 קואורדינטות:  25°12′41.56″N 55°16′27.56″E﻿ / ﻿25.2115444°N 55.2743222°E﻿ / 25.2115444; 55.2743222
 www.chelseatowerdubai.com
  (למפת דובאי מוגדלת) מגדל צ'לסי(למפת דובאי רגילה) מגדל צ'לסי he
 
מגדל צ'לסי, נקרא גם מגדל אל-סלאם הוא גורד שחקים בגובה 250 מטרים, הממוקם על כביש שייח זאיד בדובאי, איחוד האמירויות הערביות. המגדל בן 49 הקומות משמש לצורך מגורים.
מגדל אל-סלאם הוא הבניין ה-47 בגובהו בדובאי, ואחד מבנייני המגורים הגבוהים בעולם. כשבנייתו הושלמה בשנת 2005, המגדל היה החמישי בגובהו בעיר.
מגדל אל-סלאם נקרא בעבר מגדל צ'לסי, מכיוון שבעבר היה חכור והופעל על ידי מלונות צ'לסי. במהלך בנייתו קיבל את השם 'מגדל אל-סלאם II' על שם הבניין הסמוך הישן יותר בשם Union Tower, אשר עבר בנייה כפרויקט 'מגדל אל-סלאם', אך שמו שונה ממגדל צ'לסי לאחר הרכישה.
ראו גם

רשימת הבניינים הגבוהים ביותר בדובאי
כביש E 11 (איחוד האמירויות הערביות)
ליילנד טייגר

| --- | --- |

Leyland Tiger
 מאפיינים כלליים
 יצרן:  British Leyland Motor Corporation
 שנות ייצור:  1981–1992
 הרכבה:  בריטניה בריטניה
 מודל קודם:  Leyland Leopard
 מודל אחריו:  Volvo B10M
 מפרט טכני
 מנוע:  דיזל, 6 צילינדרים, המפיק 170-260 כ"ס דיזל, 6 צילינדרים, המפיק 220 - 290 כ"ס
 הילוכים:  מסוג: Leyland מסוג: Voith  מסוג: ZF Friedrichshafen
ליילנד טייגר (באנגלית: Leyland Tiger) הוא אוטובוס, מתוצרת יצרנית כלי הרכב הבריטית "ליילנד" (שם מלא: "BritishLeylandMotor Corporation") אשר יוצר בין השנים 1981–1992.
ייצוא "ליילנד טייגר קוב"

אוסטרליה
מלטה
תמונות

ליילנד טייגר
ליילנד טייגר
ליילנד טייגר
ליילנד טייגר
ליילנד טייגר - מבט לתוך האוטובוס
ליילנד טייגר
ליילנד טייגר
ראו גם

ליילנד טייגר (מנוע קדמי)
ליילנד טייגר קוב
ליילנד MCW אולימפיק
ליילנד פנתר
ליילנד טיטאן (B15)
ליילנד B21
ליילנד 15/20
ליילנד סוויפט
ליילנד קוב CU
ליילנד פנתר קוב
לקריאה נוספת

ליילנד טייגר - תמונות  (premiercarriage)
ליילנד טייגר - תמונות (angustransportgroup)
הערות שוליים

↑  אתר leylandsociety
ליילנד משאית קיטור - שנת 1896

| --- | --- |

ליילנד 8
 מאפיינים כלליים
 נקרא גם:  בתרגום לעברית: "עגלת קיטור"
 יצרן:  British Leyland Motor Corporation
 שנות ייצור:  1896
 הרכבה:  בריטניה בריטניה
 משקל:  1.5 טון (משקל ריק + משקל הטענה מקסימלי)
 בסיס גלגלים:  3
 מפרט טכני
 מנוע:  2 צילינדרים המפיק 10–14 כ"ס (מנוע קיטור)
 הילוכים:  תמסורת ידנית
ליילנד משאית קיטור – שנת 1896 (באנגלית: Leyland steam wagon) היא משאית מונעת על ידי קיטור אשר יוצרה בבריטניה על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בשנת 1896.
בשנים הראשונות לאחר שנוסדה, חברת "ליילנד", החברה הייתה קרויה "Lancashire Steam Motor Company". בשנת 1907 שונה שם החברה ל-"Leyland Motors ".
ליילנד משאית קיטור – שנת 1896

דגם ה"ליילנד משאית קיטור – שנת 1896" היה הרכב הראשון שבנתה חברת "ליילנד".
קוטר הגלגלים האחוריים של הדגם היה גדול מקוטר הגלגלים הקדמיים.
הדגם הוגדר על ידי "המוזיאון הבריטי לרכבים מסחריים" כ"וואן פתוח".
פירוש "steam wagon" בעברית: "עגלת קיטור".
בתחילת המאה העשרים בנתה חברת "ליילנד" מספר דגמים של רכבי קיטור., הדגם שנבנה ב-1897 כשנה לאחר בניית "ליילנד משאית קיטור – שנת 1896" היה בעל כושר העמסה כפול מהדגם הקודם, ועמד על 3 טון.
מנוע קיטור

מנוע קיטור – מכונה המנצלת את הלחץ שהאדים מפעילים כדי להניע בוכנה המחובר לגל ארכובה אשר מחובר בקצהו למכונה אחרת ומייצר עבודה מכנית.
מנוע הקיטור הוא מנוע בעירה חיצונית בוכנאי, המופעל על ידי לחץ קיטור.
שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את משאית הקיטור.
ראו גם

ליילנד 8
ליילנד משאית בנזין שנת 1904
לקריאה נוספת

ליילנד מוטורס (Leyland Motors – HowlingPixel)
הערות שוליים

↑  אתר leylandsociety
↑  ליילנד משאית קיטור – שנת 1896 Lancashire Steam Motor Co – Graces Guide
↑  ליילנד משאית קיטור – שנת 1896 Steam Wagon – Page 2 – British Commercial Vehicle
↑  רכבי קיטור – ליילנד britishcommercialvehiclemuseum
↑  ליילנד 1897 – 3 טוןThe Long Haul: A Social Histry of the British Commercial
מגדל פיקאסו

| --- | --- |

 מידע כללי
 סוג:  גורד שחקים 
 מיקום:  קואטרו קמינוס 
 מדינה:  ספרד 
 הקמה ובנייה
 תקופת הבנייה:  ?–1988
 תאריך פתיחה רשמי:  1988 
 אדריכל:  מינורו ימאסאקי 
 סגנון אדריכלי:  הסגנון הבין-לאומי 
 מידות
 גובה:  157 מ' 
 קומות:  43 
 קואורדינטות:  40°27′01″N 3°41′33″W﻿ / ﻿40.450277777778°N 3.6925°W﻿ / 40.450277777778; -3.6925
 www.torre-picasso.com/en/
  (למפת מדריד מוגדלת) מגדל פיקאסו(למפת מדריד רגילה) מגדל פיקאסו
 
מגדל פיקאסו (בספרדית: Torre Picasso) הוא גורד שחקים במדריד, בירת ספרד.
המגדל מתנשא לגובה של 157 מ' ב-43 קומות והיה לגורד השחקים הגבוה במדריד מאז הקמתו ב-1988 ועד לבניית מתחם CTBA ב-2007. המגדל ממוקם באזור העסקים AZCA בשדרת קסטיאנה ונקרא על שמו של הצייר הספרדי פבלו פיקאסו. המגדל תוכנן על ידי האדריכל מינורו ימאסאקי.
היסטוריה

מגדל פיקאסו תוכנן כחלק מהקמתו של אזור עסקים חדש בצפון מדריד, שבנייתו החלה בשנת 1970. ב-1975 הושגה הסכמה לגבי תכנון המבנה והפרויקט נמסר לאדריכל האמריקאי מינורו ימאסקי. בנייתו של המגדל החלה ב-1982 ונסתיימה ב-1988, לאחר שהופסקה ב-1985 בשל העברת הבעלות על המגדל.
המגדל בקו הרקיע

בעת הקמתו הפך המגדל לגורד השחקים הגבוה במדריד ועקף בכך את מגדל מדריד. בסמוך למגדל פיקאסו ממוקמים גורדי שחקים נוספים כחלק מאזור העסקים ובהם מגדל אירופה ומגדל בנק בילבאו. בעבר בלט בסמוך גם מגדל וינדזור – אך הוא עלה באש ב-2005, ונהרס.
כנרת, זמורה, דביר

| --- | --- |

 נתונים כלליים
 מייסדים:  אשר ביתן, עודד מודן ואהד זמורה
 תקופת הפעילות:  1973–הווה (כ־51 שנים)
 משרד ראשי:  שוהם
 ענפי תעשייה:  הוצאה לאור
 מוצרים עיקריים:  סיפורת, ספרי עיון, שירה, ספרות ילדים
 עובדים:  70 
  
 www.kinbooks.co.il
 
כנרת, זמורה, דביר – מוציאים לאור בע"מ היא קבוצת הוצאת ספרים ישראלית. ההוצאה חברה בהתאחדות המו"לים בישראל. בית החברה נמצא בפארק תעשיות חמן בשוהם, חבל מודיעין.
ההוצאה התגבשה בסדרת שיתופי פעולה, רכישות ומיזוגים מאז שנת 1973. כיום מחזיקה ההוצאה בזכויות לאלפי כותרים, מספר רב של סופרים מישראל ומחו"ל ומוציאה לאור ספרים בכל הסוגות הספרותיות מספרי בישול, ספרי ילדים ועד ספרות קלאסית (מקטלוג הוצאת דביר). כמו כן להוצאה חלק בבעלות על רשת חנויות "צומת ספרים". בשנת 2013 פתחה ההוצאה את סדנאות הכתיבה "המגירה".
היסטוריה > איחוד זמורה-ביתן-מודן - הוצאה לאור

בשנת 1973 חברו אשר ביתן, עודד מודן ואהד זמורה ויצרו את "זמורה ביתן מודן - הוצאה לאור" (זב"מ). השותפות התבססה על כמה מרכיבים: הוצאת מחברות לספרות, סדרת "מרגנית", מודן הוצאה לאור והוצאת ביתן.